Аԥсназы ихадоу азҵаарақәа ирукуп адунеи атәылақәа жәпакы рҿы инхо аԥсуаа рҭоурыхтә ԥсадгьыл ахь рырхынҳәра. Убри хықәкыс иҟаҵаны 1993 шықәсазы еиҿкаан арепатриациазы Аҳәынҭқарратә еилакы.
Аилак аҟәшақәа напхгара рзызуа ирымоуп ҩыџьа-ҩыџьа ацхырааҩцәа, руаӡәк — ихынҳәыз ҳџьынџьуаа русқәа рыӡбара дҵас имоуп, егьи — аҳәаанырцә инхо аԥсуаа рыԥсадгьыл ахь рырхынҳәра азҵаарақәа рыӡбара дадҳәалоуп.